USB zibatmiņa

USB zibatmiņa ir vairākkārtīgi pārrakstāma datu uzglabāšanas ierīce, kas izmanto zibatmiņu un USB seriālo kopni savienojumam ar datoru vai citu perifērijas iekārtu. USB zibatmiņas vidējais izmērs ir aptuveni 5 cm, masa – mazāka par 60 gramiem. Lielu popularitāti tā ieguva 2000. gados, jo kļuva daudz ērtāka un mazāka, salīdzinājumā ar kompaktdiskiem, viegli pārrakstāma un ar lielu atmiņas apjomu (no 32 MB līdz 256 MB). Parasti USB zibatmiņa ir sastopama garenas formas korpusā ar noņemamu vāciņu vai izbīdāmu USB spraudni, tomēr mūsdienās tā ir sastopama ļoti dažādas formas un izmēru korpusos, kā arī iebūvēta citās ierīcēs (armijas nazī, pulkstenī, apģērbā utt.), kā arī pieejama ar dažādu papildus funkciju iespējām (piemēram pirkstu nospiedumu sensors, utt.).

 Pielietojums 

 Personīgo datu pārvietošana 
Galvenais USB zibatmiņas pielietojums ir datņu, piemēram, dokumentu, attēlu un video uzglabāšana un pārvietošana.

 Sistēmplates programmaparatūras atjaunināšana 
Sistēmplates programmaparatūru (ieskaitot BIOS un UEFI) var atjaunināt, izmantojot USB zibatmiņas. Parasti jaunā programmaparatūra tiek lejupielādēta un ievietota FAT16 vai FAT32 formātā formatētā USB zibatmiņā, kura pievienota sistēmai, kuru vēlas atjaunināt.

 Operētājsistēmas palaišana 
Lielākā daļa pašreizējās datoru programmaparatūras ļauj palaist operētājsistēmu no USB zibatmiņas. Šāda konfigurācija ir pazīstama kā Live USB.

 Operētājsistēmas instalācija 
Dažu operētājsistēmu instalētāji var tikt saglabāti uz USB zibatmiņas, nevis uz CD vai DVD, tostarp dažādi Linux distributīvi, Windows 7 un jaunākas versijas, un macOS.

 Priekšrocības 
 Viegls svars un klusa darbība.
 Visām mūsdienu personālo datoru mātesplatēm ir USB-savienotāji.
 Izturīgāka pret mehānisko iedarbību (vibrācija un trieciens), salīdzinājumā ar HDD.
 Efektivitāte plašā temperatūru diapazonā.
 Augsta blīvuma ieraksts (daudz lielāka nekā CD vai DVD).
 Nav kustīgu detaļu, kas samazina to enerģijas patēriņu 3-4 reizes, salīdzinājumā ar cieto disku.
 Nav pakļautas putekļu un skrāpējumu iedarbībai, salīdzinājumā ar optiskiem datu nesējiem un disketēm.
 Daudzveidīgs dizains un ārējais izskats.

 Trūkumi 
 Ierobežots lietošanas ciklu skaits. (Vidusmēra USB konektora dzīves cikls ir aptuveni 1500 savienošanas/atvienošanas cikli).
 Spēj uzglabāt datus vidēji līdz 5 gadiem, atsevišķi produkti spēj uzglabāt datus līdz pat 10 gadiem.
 Ierakstīšanas un lasīšanas ātrums ir ierobežots, pirmkārt, ar iedarbības spēju, otrkārt, ar pašas zibatmiņas ātrumu. Šajā gadījumā lasīšana ir daudzas reizes ātrāka nekā ierakstīšana.
 Salīdzinājumā ar disketēm un kompaktdiskiem tiem ir trūkumi, kuri ir katrai elektroniskai ierīcei:
 Ļoti jutīgas pret elektrostatiskām izlādēm.
 Ļoti jutīgas pret radioaktīvo starojumu (radiācija).
 Ja uzkrājējs ir usb 2.0, bet mātesplate ir 1.0 vai 1.1 tad uzkrājējs darbosies ar ātrumu 1.0 vai 1.1.

 Kā izvēlēties zibatmiņu 
 Apjoms 
Viss ir atkarīgs no tā, kam zibatmiņa ir vajadzīga. Pašlaik lielākais atmiņas daudzums ir 1 TB. Visvairāk sastopamās zibatmiņas ir ar 4 GB un 8 GB atmiņas daudzumu.

 Ražotāji 
Mūsdienās pazīstamākie USB zibatmiņu ražotāji ir Kingston, Transcend un SanDisk.

 Vidējais ātrums pēc ražotājiem 
 Ražotājs  Lasīšana (Mb/s)  Ierakstīšana (Mb/s) Kingmax  21,65  7,24 Toshiba  18,03  8,17 TakeMS  19,36  6,34 Pretec  21,05  7,86 Patriot  24,42  10,82 PQI  20,22  7,31 A-Data  22,83  8,27 OCZ  26,91  12,39 Sandisk  21,60  8,26 Apacer  18,83 7,57 Corsair  25,02  11,80 SiliconPower  21,89  10,23 Kingston  18,56  8,18 Transcend  20,35  11,87
Avots

 Lasīšanas ātrums 
Lasīšanas ātrumam labprāt vajag būt labāk vidējam vai augstam, ja jums ir svarīgs jūsu laiks, un jūs gatavojaties skatīt liela izmēra failus.

 Ierakstīšanas ātrums 
Ļoti īss laiks - parasti tādas zibatmiņas ir atzīmētas kā "High-speed". Zibatmiņas cena ir proporcionāla tās ātrumam, jo īpaši ierakstīšanas ātrumam. Jūs varat apmierināties ar mīnusu, piemēram kā zems ierakstīšanas ātrums, taču tas cena bus mazāka. Lai salīdzinātu zibatmiņas ātrumu pētām testa rezultātus! Liela apjoma un maza ātruma zibatmiņas, labāk nepirkt.

 Izmērs 
Bieži klēpjdatoros USB kopnes atrodas pārāk tuvu viena otrai, tāpēc maza izmēra zibatmiņas būs ļoti noderīgas.

 Krāsa 
Šeit viss ir saprotams. Bieži vien ražotāji izlaiž vienu modeli dažādās krāsās.

 Korpuss 
Standarts - tas ir plastikas korpuss. Bieži sastopamas zibatmiņas ar metāla korpusu, koka utt.
Ka arī zibatmiņas var būt ar gumijas korpusu, kurš ir ūdens un putekļu izturīgs.
Avots

 Viltojumi 
USB zibatmiņas dažkārt tiek pārdotas, maldinot pircēju par to patieso ietilpību. Parasti tās ir zibatmiņas ar nelielu atmiņas apjomu, kuru programmaparatūra ir modificēta, lai uzrādītu lielāku pieejamās atmiņas apjomu nekā īstenībā (piemēram, 2 GB zibatmiņa tiek pārdota kā 64 GB zibatmiņa).

Pieslēdzot šādu zibatmiņu pie datora, tā uzrāda to brīvās atmiņas apjomu, kāds tika uzrādīts uz iepakojumā, bet ierakstot datus šādā zibatmiņā, tā uzrāda, ka datus ierakstīt neizdevās, vai arī zibatmiņa pārstāj darboties, kā arī ir gadījumi kad esošie dati pazūd, lai atbrīvotu vietu jauniem datiem. Pastāv programmatūra, kas var pārbaudīt, vai esošā zibatmiņa ir modificēta. Dažos gadījumos var atjaunot šīs ierīces, nodzēšot modificēto informāciju, un turpmāk izmantot šīs zibatmiņas kā nemodificētās.

 Ilgmūžība 
Zibatmiņas kontakti pamazām mehāniski bojājas. 
Informācija zibatmiņā var autonomi uzglabāties vismaz 10 gadus,USB flash drive life expectancy taču pēc tāda laika ierīce būs jau novecojusi. SLС atmiņai var veikt aptuveni 100 000 ierakstīšanas-dzēšanas ciklus. Citiem vārdiem sakot, ja dienā to pārrakstīs 10 reizes, tā darbosies apmēram 27,5 gadus. Dažas kompānijas savai produkcijai dod mūža garantiju. Bieži izmanto MLC, kuras pietiek 10 000 cikliem. Kopējā zibatmiņas efektivitāte ir atkarīga no ciklu skaita un arī no tā, cik bieži tā tiek lietota.

 Drošība 
Galvenie drošības riski, ko USB zibatmiņas rada informācijas sistēmām, ir datu noplūde un ievainojamība, izmantojot ļaunprogrammatūru.

 Datu noplūde 
USB zibatmiņu lielā ietilpība salīdzinājumā ar to mazo izmēru un zemo cenu nozīmē, ka to izmantošana datu uzglabāšanai bez pienācīgas kontroles var radīt nopietnus draudus informācijas pieejamībai, konfidencialitātei un integritātei. Uzskata, ka svarīgi ņemt vērā šādus faktorus:

 Uzglabāšana: UZB zibatmiņas ir grūti izsekot, jo tās var atrasties somās, apģērba kabatās, vai tikt atstātas nepieskatītās darbstacijās.
 Lietojums: izsekot organizācijas datu glabāšanu personīgajās USB zibatmiņās ir sarežģīti. Šī iemesla dēļ daudzās organizācijās USB zibatmiņu lietojums tiek stingri kontrolēts vai aizliegts pilnībā.

 Ļaunprogrammatūra 
Senāk ļaunprogrammatūra tika izplatīta galvenokārt ar diskešu palīdzību. Mūsdienās USB zibatmiņas pilda tādu pašu lomu datu un programmatūras uzglabāšanā un pārvietošanā kā disketes. Faili nereti tiek pārvietoti starp datoriem, kas var atrasties dažādos datortīklos, birojos vai piederēt citiem īpašniekiem. Šī iemesla dēļ USB zibatmiņas ir viens no vadošajiem ļaunprogrammatūru izplatīšanas veidiem.

 Skatīt arī 
 Cietais disks
 Kompaktdisks
 Universal Serial Bus
 Zibatmiņa

 Atsauces 

 Ārējās saites 
 Pati mazāka zibatmiņa
 USB zibatmiņa monētas formā
 Too Late – USB zibatmiņa ar iebūvētu pulksteni
 ASUS Express TV Stick - zibatmiņa ar iebūvētu TV 
 Japānā izveidota zibatmiņa, kura iznīcina tajā esošos datus nesankcionētas piekļuves gadījumos

Kategorija:Datoru aparatūra